32001L0048
L 180/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/48/ЕО НА КОМИСИЯТА
от 28 юни 2001 година
за изменение на приложенията към Директиви 86/362/ЕИО и 90/642/ЕЕО на Съвета относно определянето на максимални количества на остатъци от пестициди, съответно във и върху зърнените култури и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (1), последно изменена с Директива 2001/39/ЕО на Комисията (2), и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (3), последно изменена с Директива 2001/39/ЕО, и по-специално 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (4), последно изменена с Директива 2001/47/ЕО на Комисията (5), и по-специално член 4, параграф 1, буква е) от нея,
като има предвид, че:
(1)
Новите активни вещества азоксистробин и крезоксим метил са включени в приложение I към Директива 91/414/ЕИО, съответно към Директиви 98/47/ЕО (6) и 1999/1/ЕО на Комисията (7), за използване само като фунгициди, без да се определят конкретни условия, оказващи влияние на зърнени култури, които могат да се третират със съдържащи тези активни вещества продукти за растителна защита.
(2)
Максималните количества на остатъци във и върху продуктите и всички храни, включени в Директиви 86/362/ЕИО и 90/642/ЕИО, са определени в Директиви 1999/71/ЕО (8) и 2000/48/ЕО (9) на Комисията за остатъчни вещества на азоксистробин и в Директива 2000/58/ЕО на Комисията (10) за остатъчните вещества на крезоксим метил.
(3)
При определянето на максимално допустимите граници на остатъчни количества, се прие, че тези граници следва да се преразглеждат постоянно и променят, като се отчита постъпването на нова информация и данни. Директиви 1999/71/ЕО, 2000/48/ЕО и 2000/58/ЕО предвиждат временните национални максимално допустими граници на остатъчни вещества за други зърнени култури, плодове и зеленчуци да бъдат фиксирани от държавите-членки в рамките на разрешаването на съдържащите азоксистробин или крезоксим метил продукти за растителна защита и те трябва да бъдат съобщени на Комисията в съответствие с изискванията на член 4, параграф 1, буква е) от Директива 91/414/ЕИО. За улесняване изпълнението на тази задача, някои от фиксираните граници в Директиви 1999/71/ЕО и 2000/48/ЕО и всички фиксирани граници от Директива 2000/58/ЕО са временно установени, което позволява на държавите-членки да дават други разрешения за нови употреби и да уведомяват Комисията в съответствие с описаната в горепосочения член процедура. Този член предвижда, че когато съществуват временни норми на Общността за максимално допустимите граници на остатъчните вещества и при условие че новият продукт, за който се иска разрешение, би могъл да покаже по-високи нива, издаващата разрешението, държава-членка следва да установи национална временна норма на максимално допустимите граници на остатъчни вещества, съгласно изискванията на член 4, параграф 1, буква е) от Директива 91/414/ЕИО, преди да може да се издаде разрешението.
(4)
За да се гарантира адекватна защита на потребителите от излагане на остатъчни вещества на пестициди във и върху продуктите, третирани с препарати, които не са получили разрешение, се счита за благоразумно, при приемането на Директиви 1999/71/ЕО, 2000/48/ЕО и 2000/58/ЕО, да се въведат за всички продукти временни максимално допустими граници на остатъчните вещества на прага на откриване. Задаването на такива максимално допустими граници на остатъчните вещества на равнище Общност не засяга процедурата по предоставяне от държавите-членки на временни разрешения за употребата на азоксистробин и/или крезоксим метил върху подобни продукти, в съответствие с член 4, параграф 1, буква е) от Директива 91/414/ЕИО.
(5)
За да се разреши даден продукт за растителна защита, държавите-членки трябва да приложат единните принципи, посочени в приложение VI към Директива 91/414/ЕИО, по отношение на оценката, по-специално, представяне на документация от страна на заявителя за разрешение, съобразена с изискванията на приложение III към Директива 91/414/ЕИО. Приложение III, част А, раздел 8 към Директива 91/414/ЕИО изисква от заявителите да предоставят определена информация, включително предложени максимално допустими граници на остатъчните вещества, както и пълна обосновка и оценка на възможните и действителни рискове от техния прием при консумирането на храни и по други начини. По силата на приложение VI, част Б, раздел 2.4.2. и част В, раздел 2.5 към Директива 91/414/ЕИО държавите-членки се задължават да правят оценка на предоставените данни за влиянието на остатъчните вещества върху здравето на човека и на животните, а също така и върху околната среда. Решенията за издаване на разрешения за употреба трябва да гарантират, че наличните остатъчни вещества от продукта за растителна защита са от прилагане на необходимите минимални количества за адекватна обработка, съответстваща на добрата земеделска практика, условията и редът за прилагане на която намаляват до минимум наличието на остатъчни вещества в момента на събиране на реколтата, разфасоването и складирането, в зависимост от случая.
(6)
Представени са нови данни за употребата на азоксистробин върху патладжани, чушки, овес, хмел, грах (пресен и сушен), за употребата на крезоксим метил върху аспержи, ягоди и други малки плодове и ягодови. Тези нови данни са оценени и е преценено, че е подходящо да се ревизират временните максимално допустими граници на остатъчните вещества, фиксирани в Директиви 1999/71/ЕО, 2000/48/ЕО и 2000/58/ЕО.
(7)
Във връзка с включването на азоксистробин в приложение I към Директива 91/414/ЕИО, съответните технически и научни оценки са дадени под формата на обобщен доклад на Комисията. Докладът за азоксистробин бе изготвен на 22 април 1998 г. В този доклад се определя допустимата дневна доза (ДДД) на азоксистробин - 0,1 мг/кг, телесно-тегло(тт)/ден. Във връзка с включването на крезоксим метил в приложение I към Директива 91/414/ЕИО, съответните технически и научни оценки са дадени под формата на обобщен доклад на Комисията. Докладът за крезоксим метил бе изготвен на 16 октомври 1998 г. В този доклад се определя допустимата дневна доза (ДДД) на крезоксим метил - 0,4 мг/кг, тт/ден. Излагането, през целия живот, на потребителите на продукти, третирани с азоксистробин и крезоксим метил, е проучено и оценено в съответствие с използваните в Европейската общност процедури и практики. Взети са под внимание насоките, публикувани от Световната здравна организация (11), като направените изчисления доказват, че предложените стойности за максимално допустими граници на остатъчни вещества няма да доведат до надвишаване на тези ДДД.
(8)
По време на оценките и дебатите, предхождали включването на азоксистробин и крезоксим метил в приложение I към Директива 91/414/ЕИО, не са отбелязани никакви остри токсични ефекти, налагащи въвеждането на критична референтна доза.
(9)
Проведени са консултации с търговски партньори на Общността относно заложените от Световната търговска организация (СТО) стойности в настоящата директива. Техните забележки по отношение на стойностите са взети предвид. Възможността за определяне на допустими отклонения на максимално допустимите стойности на остатъчните вещества при внос на специфични комбинации от пестициди/култури ще бъде проучена от Комисията, въз основа на предоставянето на приемливи данни.
(10)
Взети са предвид съветите и препоръките на Научния комитет по растенията и по-специално относно защитата на потребителите при третиране на продуктите с пестициди.
(11)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Приложение II, част А от Директива 86/362/ЕИО, по отношение на азоксистробин, се допълва, както следва:
„Остатъчни вещества на пестициди
Максимално допустими граници в мг/кг
Азоксистробин
0,3 (12) за овес
Член 2
В приложение II към Директива 90/642/ЕИО, графите със заглавия „азоксистробин“ и „крезоксим метил“ се заменят дадените в приложението към настоящата директива.
Член 3
Разпоредбата на член 3, параграф 2 от Директива 2000/42/ЕО, където „максимално допустимите граници на остатъчни вещества на ацефат по прасковите се фиксира на 0,02.(*) мг/кг“, се прилага от държавите-членки, считано от 1 декември 2001 година.
Член 4
1. Настоящата директива влиза в сила в деня, следващ този на публикуването ѝ в Официален вестник на Европейските общности.
2. Държавите-членки приемат и публикуват, най-късно на 28 февруари 2002 г., законовите, подзаконовите и административните разпоредби, необходими, за да се съобразят с настоящата директива. Те незабавно информират Комисията за това.
3. Приетите разпоредби се прилагат, считано от 1 март 2002 година.
4. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за това позоваване се приемат от държавите-членки.
Член 5
Адресати на настоящата директива са държавите-членки.
Съставено в Брюксел на 28 юни 2001 година.